România are a treia cea mai mică speranţă de viaţă din UE, de 76,6 ani, potrivit Eurostat.
România este urmată în acest clasament doar de Letonia, cu 75,9 ani şi de Bulgaria, cu 75,8 ani. Spania este ţara din Uniunea Europeană (UE) cu cea mai mare speranţă de viaţă, de 84 de ani, şi se află peste media comunitară, care este de 81,5 ani. Vârsta standard de pensionare este 65 de ani, în România.
Ca să primească pe pensie minimă, un român trebuie sa cotizeze 15 ani. În prezent, pensia minimă este 1.281 lei.
Stagiul complet de cotizare este 35 de ani. Dintr-un salariu minim 25% din bani merg către fondul de pensii. Asta înseamnă ca statul oprește lună de lună 775 lei.
Dintr-un salariu mediu, statul oprește aproximativ 2.000 lei lună de lună. În prezent, pensia minimă este 1.281 lei, iar pensia medie este 2.125 lei. Analiștii apreciază că românii ajung să primească după ce ies la pensie nici jumătate din cât au cotizat.
”Paradoxul este că, atunci când intră în perioada de pensionare, media beneficiilor acordate unui cetățean român reprezintă doar 40%-50% din venitul pe care îl obținea anterior”, susțin specialiștii.
Cât cotizăm la pensii lună de lună
VÂRSTA DE PENSIONARE: 65 ANI
- stagiu complet de cotizare: 35 ani
- stagiul minim: 15 ani
- salariul minim: 3.300 lei brut
- cotizatie la pensie: 775 lei
- salariu mediu: 7.990 lei brut
- cotizație pensie: 1.998 lei
- pensia minimă: 1.281 lei
- pensia medie: 2.125 lei